Рачков и Зуека се връщат на екран - МИГNews – Новините без цензура
Рачков и Зуека се връщат на екран
Двамата отново ще водят шоу за имитатори
Шоуто за преобразявания „Като две капки вода“ се завръща в ефира на Нова ТВ в началото на март. Предаването, което в продължение на шест издания представи любими актьори, изпълнители и водещи в невиждано до момента амплоа на световни звезди, ще предложи нови преобразявания. Водещи отново ще бъдат Васил Василев-Зуека и Димитър Рачков.
В продължение на 13 лайфа звездите ще се състезават с образите на Бутона на късмета, а в края на всяко предаване победителят ще има възможност да дари своята награда за избрана от него кауза. Кои ще са те – предстои да разберем. Новината опроверга слуховете, че продуцентът Магърдич Халваджиян повече няма да има предавания освен „На кафе“ с Гала в медията, след като свалиха от екран „Господари на ефира“, чийто продуцент е брат му Джуди.